ديڤيد هيوم
{{معلومات شخص}}
'''ديڤيد هيوم''' (مزيود ف 7 ماي 1711، توفى ف 25 غشت 1776) كاتب و فيلسوف و [[توارخي]] [[سكوطلاندا|سكوطلاندي]] ديال [[فترة د الضواو]].<ref>Harris, M. H. 1966.</ref> هيوم معروف بزاف ليوم ب السيستيم لفلسافي ديالو لمبني على لمنهج [[تجريبية (فلسفة)|التجريبي]] ؤلا لإمپيريقية ''empiricism'' (يعني بلي لمعرفة د بنادم ماكاتجي غير من التجريبة)، [[شكوكية فلسافية|الشكوكية]] ''skepticism'' (لي كاتشكك ف لإمكانية باش بنادم يوصل ل [[عرفان|معرفة]] حقيقية د لوجود)، و [[طبيعية وجودية|لفلسفة الطبيعية لوجودية]] ؤلا الطبيعانية ''naturalism'' (لي كاتڭول بلي جميع لموجودات كاينين ف الطبيعة، يعني ماكايناش شي حاجة فوق الطبيعة).<ref name="SEP2">Morris, William Edward, and Charlotte R. Brown. 2019 [2001]. "[https://plato.stanford.edu/entries/hume/ David Hume]." ''[[Stanford Encyclopedia of Philosophy]]''. Stanford: Metaphysics Research Lab. Retrieved 18 May 2020.
</ref> ف كتابو [[مقالة على الطبيعة د بنادم]]، حاول هيوم باش يحط الساس لپسيكولوجي ل الطبيعة د بنادم، من منضور طبيعاني ''naturalistic''. هيوم تبع [[دجون لوك]] ف لموقف ديالو بلي ماكاينينش [[فكرة|أفكار]] غريزية، و ستنتج بلي جميع لأفكار عند بنادم كيجيو من التجريبة. هادشي كيخليه واحد من لفلاسفة لإمپيريقيين كيما [[فرانسيس بيكون]]، [[طوماس هوبز]]، [[دجون لوك]]، و [[دجورج بيركلي]].{{sfn|Atherton|1999|p=?}}

هيوم جادل بلي لمنهج لإستقرائي و لإيمان ب [[سببية|السببية]] ماعندهومش ساس [[لوجيك|منطقي]]، و بلي كيجيو غير من التقليد و لعادات الذهنية. حيت ماعمّر لواحد كيشوف بلي شي حاجة كاتسبب شي حاجة خرة، غير بلي جوج أحدات كيطراو معا بعضياتهوم ف تسلسل زماني و بشكل معاود. هاد لإشكال كيخلي أي ستينتاج سببي من تجريبة [[فايت]]ة، ب الضرورة كيتعامد على عتيقاد بلي [[جاي|الجاي]] كيشبه ل لفايت، و هوّ فتيراض ميطافيزيكي لي مايمكنش يكون معتامد على التجريبة.<ref>{{cite book
|title=The Roots of Romanticism
|publisher=Princeton University Press
|isbn=978-0691156200
|edition=2nd
|url=http://press.princeton.edu/titles/9980.html
|location=Princeton
|date=2013
|last=Berlin
|first=Isaiah
|authorlink=Isaiah Berlin
}}</ref>

هيوم كيعارض لعقلانيين، و كيڭول بلي لعاطفة عند بنادم كاتغلب لعقل.{{sfn|Atherton|1999|p=?}}{{sfn|Atherton|1999|p=?}} و كان تابع لفلسفة الشاعرية لأخلاقية ''moral sentimentalism'' لي كاتڭول بلي لأخلاق كاتعتامد على لعاطفة و لأحاسيس، ماشي على مبادي أخلاقية متجردة. كيتّعتابر هيوم أول واحد ف لفلسفة لؤروپية لي شرح ب التفصيل ل<nowiki/>[[إشكال ديال راه-خاص]]، يعني بلي [[بيان وصفي]] (شنو لي كاين)، مايمكنش بوحدو نستنتجو منو [[بيان معياري]] (شنو خاص يتدار).<ref name=":62">Garrett, Don.
</ref>

هيوم نفى بلي بنادم عندو تصور حقيقي ديال "الدات"، و ڭال بلي التجريبة لي كانعيشو هيّ ديال [[نضرية د الربطة|ربطة ديال لأحاسيس]]، و بلي الدات ما هيّ غير هاد الربطة د لإدراكات لحسية لمربوطة بيناتها ب مجموعة د لأفكار. النضرية التوافقية ديال هيوم على حرية لإرادة كاتعتابر بلي السببية لحتمية منساجمة بشكل كامل معا لحرية د بنادم.<ref>{{cite encyclopedia
|url=http://plato.stanford.edu/entries/hume-freewill/
|title=Hume on Free Will
|encyclopedia=stanford.edu
|publisher=Metaphysics Research Lab, Stanford University
|year=2016
}}</ref> لفلسفة ديالو على الدين و الرفض ديالو ل لمعجزات و لأدلة من التصميم ديال وجود [[الله (كلمة)|الله]]، كانو سباب ف جدل كبير ف زمانو.

ديڤيد هيوم خلا ترات فلسافي كبير لي أتر ف عدد د لفسلفات، بحال لفلسفة د الصيونص و لفلسفة التحليلية، زيادة على اللاهوت. [[إمانويل كانط]] ڭال بلي هيوم هوّ لي كان لهمو و فيّقو من "النعاس الدوڭماتي" لي كان فيه.

== مصادر ==
{{عيون}}
{{ضبط مخازني}}

[[تصنيف:ديڤيد هيوم| ]]
[[تصنيف:وفيات 1776]]
[[تصنيف:زيادة 1711]]
[[تصنيف:فيلسوف سكوطلاندي]]
[[تصنيف:نقد د لعقلانية]]
ديڤيد هيوم (مزيود ف 7 ماي 1711، توفى ف 25 غشت 1776) كاتب و فيلسوف و توارخي سكوطلاندي ديال فترة د الضواو.Harris, M. H. 1966. هيوم معروف بزاف ليوم ب السيستيم لفلسافي ديالو لمبني على لمنهج التجريبي ؤلا لإمپيريقية empiricism (يعني بلي لمعرفة د بنادم ماكاتجي غير من التجريبة)، الشكوكية skepticism (لي كاتشكك ف لإمكانية باش بنادم يوصل ل معرفة حقيقية د لوجود)، و لفلسفة الطبيعية لوجودية ؤلا الطبيعانية naturalism (لي كاتڭول بلي جميع لموجودات كاينين ف الطبيعة، يعني ماكايناش شي حاجة فوق الطبيعة).Morris, William Edward, and Charlotte R. Brown. 2019 [2001]. "David Hume." Stanford Encyclopedia of Philosophy. Stanford: Metaphysics Research Lab. Retrieved 18 May 2020. ف كتابو مقالة على الطبيعة د بنادم، حاول هيوم باش يحط الساس لپسيكولوجي ل الطبيعة د بنادم، من منضور طبيعاني naturalistic. هيوم تبع دجون لوك ف لموقف ديالو بلي ماكاينينش أفكار غريزية، و ستنتج بلي جميع لأفكار عند بنادم كيجيو من التجريبة. هادشي كيخليه واحد من لفلاسفة لإمپيريقيين كيما فرانسيس بيكون، طوماس هوبز، دجون لوك، و دجورج بيركلي.

هيوم جادل بلي لمنهج لإستقرائي و لإيمان ب السببية ماعندهومش ساس منطقي، و بلي كيجيو غير من التقليد و لعادات الذهنية. حيت ماعمّر لواحد كيشوف بلي شي حاجة كاتسبب شي حاجة خرة، غير بلي جوج أحدات كيطراو معا بعضياتهوم ف تسلسل زماني و بشكل معاود. هاد لإشكال كيخلي أي ستينتاج سببي من تجريبة فايتة، ب الضرورة كيتعامد على عتيقاد بلي الجاي كيشبه ل لفايت، و هوّ فتيراض ميطافيزيكي لي مايمكنش يكون معتامد على التجريبة.

هيوم كيعارض لعقلانيين، و كيڭول بلي لعاطفة عند بنادم كاتغلب لعقل. و كان تابع لفلسفة الشاعرية لأخلاقية moral sentimentalism لي كاتڭول بلي لأخلاق كاتعتامد على لعاطفة و لأحاسيس، ماشي على مبادي أخلاقية متجردة. كيتّعتابر هيوم أول واحد ف لفلسفة لؤروپية لي شرح ب التفصيل لإشكال ديال راه-خاص، يعني بلي بيان وصفي (شنو لي كاين)، مايمكنش بوحدو نستنتجو منو بيان معياري (شنو خاص يتدار).Garrett, Don.

هيوم نفى بلي بنادم عندو تصور حقيقي ديال "الدات"، و ڭال بلي التجريبة لي كانعيشو هيّ ديال ربطة ديال لأحاسيس، و بلي الدات ما هيّ غير هاد الربطة د لإدراكات لحسية لمربوطة بيناتها ب مجموعة د لأفكار. النضرية التوافقية ديال هيوم على حرية لإرادة كاتعتابر بلي السببية لحتمية منساجمة بشكل كامل معا لحرية د بنادم. لفلسفة ديالو على الدين و الرفض ديالو ل لمعجزات و لأدلة من التصميم ديال وجود الله، كانو سباب ف جدل كبير ف زمانو.

ديڤيد هيوم خلا ترات فلسافي كبير لي أتر ف عدد د لفسلفات، بحال لفلسفة د الصيونص و لفلسفة التحليلية، زيادة على اللاهوت. إمانويل كانط ڭال بلي هيوم هوّ لي كان لهمو و فيّقو من "النعاس الدوڭماتي" لي كان فيه.

 مصادر 

 
تصنيف:وفيات 1776
تصنيف:زيادة 1711
تصنيف:فيلسوف سكوطلاندي
تصنيف:نقد د لعقلانية